CELEX: 32010D0434
Language: mt
Date: 2010-08-06 00:00:00
Title: 2010/434/UE: Deċiżjoni tal-Kummissjoni tas- 6 ta’ Awwissu 2010 li temenda l-Annessi I u II mad-Deċiżjoni 2008/185/KE fir-rigward tal-inklużjoni tas-Slovenja fil-lista ta’ Stati Membri ħielsa mill-marda ta’ Aujeszky u l-inklużjoni tal-Polonja fil-lista ta’ Stati Membri fejn hemm fis-seħħ programm ta’ kontroll nazzjonali approvat għal dik il-marda (notifikata bid-dokument numru C(2010) 5358)  Test b’relevanza għaż-ŻEE

7.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 208/5
            
         DEĊIŻJONI TAL-KUMMISSJONI
   tas-6 ta’ Awwissu 2010
   li temenda l-Annessi I u II mad-Deċiżjoni 2008/185/KE fir-rigward tal-inklużjoni tas-Slovenja fil-lista ta’ Stati Membri ħielsa mill-marda ta’ Aujeszky u l-inklużjoni tal-Polonja fil-lista ta’ Stati Membri fejn hemm fis-seħħ programm ta’ kontroll nazzjonali approvat għal dik il-marda
   (notifikata bid-dokument numru C(2010) 5358)
   (Test b’relevanza għaż-ŻEE)
   (2010/434/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini ġewwa l-Komunità (1), u b’mod partikolari l-Artikoli 9(2) u 10(2) tagħha,
   Billi:
   
               (1)
            
            
               Id-Direttiva 64/432/KEE tistipula regoli applikabbli għall-kummerċ intra-Komunitarju f’annimali bovini u suwini, bl-eċċezzjoni ta’ ħnieżer selvaġġi. L-Artikolu 9 ta’ dik id-Direttiva jistipula l-kriterji għall-approvazzjoni ta’ programmi ta’ kontroll nazzjonali obbligatorji għal ċerti mardiet li jittieħdu, fosthom il-marda ta’ Aujeszky. B’żieda ma’ dan, l-Artikolu 10 ta’ dik id-Direttiva jipprevedi li fejn Stat Membru jikkunsidra li fit-territorju tiegħu jew parti minnu jkun ħieles minn tali mard, inkluża l-marda ta’ Aujeszky, dan għandu jippreżenta d-dokumentazzjoni xierqa li tipprova dan lill-Kummissjoni.
            
         
               (2)
            
            
               Id-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f’kummerċ intra-Komunitarju tal-majjal rigward il-marda ta’ Aujeszky, u kriterji sabiex jipprovdu informazzjoni dwar din il-marda (2) tistipula garanziji addizzjonali għall-movimenti ta’ ħnieżer bejn l-Istati Membri. Dawk il-garanziji huma marbuta mal-klassifikazzjoni tal-Istati Membri skont l-istat tal-marda ta’ Aujeszky.
            
         
               (3)
            
            
               L-Anness I mad-Deċiżjoni 2008/185/KE jelenka l-Istati Membri jew ir-reġjuni tagħhom li huma ħielsa mill-marda ta’ Aujeszky u fejn t-tilqim huwa pprojbit. L-Anness II ma’ dik id-Deċiżjoni jelenka l-Istati Membri jew ir-reġjuni tagħhom fejn jinsabu fis-seħħ programmi nazzjonali ta’ kontroll approvati għall-qerda tal-marda ta’ Aujeszky.
            
         
               (4)
            
            
               Fil-Polonja u fi Spanja kienu ġew implimentati programmi ta’ kontroll nazzjonali għall-marda ta’ Aujeszky għal bosta snin. Għal diversi reġjuni Spanjoli l-programm ta’ kontroll nazzjonali għall-marda ta’ Aujeszky huwa diġa’ approvat permezz tad-Deċiżjoni tal-Kummissjoni 2007/603/KE (3).
            
         
               (5)
            
            
               Is-Slovenja ressqet id-dokumentazzjoni ta’ provi lill-Kummissjoni fir-rigward tal-istat ħieles mill-marda ta’ Aujeszky fit-territorju tas-Slovenja li turi li qatt ma nstabet din il-marda f’dak l-Istat Membru.
            
         
               (6)
            
            
               Il-Kummissjoni eżaminat id-dokumentazzjoni ppreżentata mis-Slovenja u sabitha konformi mal-Artikolu 10(1) tad-Direttiva 64/432/KEE. Għaldaqstant, dak l-Istat Membru għandu jiġi inkluż fil-lista stabbilita fl-Anness I mad-Deċiżjoni 2008/185/KE. Dak l-Anness għandu għalhekk jiġi emendat skont dan.
            
         
               (7)
            
            
               Il-Polonja pprovdiet id-dokumentazzjoni ta’ provi lill-Kummissjoni fir-rigward tal-programm fis-seħħ fit-territorju kollu tal-Polonja u talbet l-approvazzjoni għal dan il-programm.
            
         
               (8)
            
            
               Spanja issa pprovdiet id-dokumentazzjoni ta’ provi lill-Kummissjoni fir-rigward tal-programm fis-seħħ fil-Komunitajiet Awtonomi ta’ Andalusia, Aragon, il-Gżejjer Baleariċi, Castilla-La Mancha, Catalonia, Extremadura, Madrid, ir-Reġjun ta’ Murcia, il-Komunità ta’ Valencia, u l-provinċji ta’ Salamanca, Segovia u Soria fil-Komunità Awtonoma ta’ Castilla y León u l-provinċja ta’ Tenerife fil-Komunità Awtonoma tal-Gżejjer Kanarji u talbet l-approvazzjoni għal dan il-programm.
            
         
               (9)
            
            
               Il-Kummissjoni sabet ukoll li l-programmi ta’ kontroll nazzjonali ppreżentati mill-Polonja u Spanja jikkonformaw mal-kriterji stabbiliti fl-Artikolu 9(1) tad-Direttiva 64/432/KEE. Għaldaqstant, il-Polonja u Spanja għandhom jiġu inklużi fil-lista stabbilita fl-Anness II mad-Deċiżjoni 2008/185/KE. Dak l-Anness għandu għalhekk jiġi emendat skont dan.
            
         
               (10)
            
            
               Id-Deċiżjoni 2008/185/KE għandha għaldaqstant tiġi emendata skont dan.
            
         
               (11)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Annessi I u II mad-Deċiżjoni 2008/185/KE jinbidlu bit-test fl-Anness ma’ din id-Deċiżjoni.
   Artikolu 2
   Din id-Deċiżjoni hi indirizzata lill-Istati Membri.
   
      Magħmul fi Brussell, is-6 ta’ Awwissu 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  ĠU L 59, 4.3.2008, p. 19.
   
      (3)  ĠU L 236, 8.9.2007, p. 7.
   
      ANNESS
      “
            ANNESS I
            
               Stati Membri jew ir-reġjuni tagħhom li huma ħielsa mill-marda ta’ Aujeszky u fejn it-tilqim huwa pprojbit
            
            
                        Kodici ISO
                     
                     
                        Stat Membru
                     
                     
                        Ir-reġjuni
                     
                  
                        AT
                     
                     
                        L-Awstrija
                     
                     
                        Ir-reġjuni kollha
                     
                  
                        CY
                     
                     
                        Ċipru
                     
                     
                        Ir-reġjuni kollha
                     
                  
                        CZ
                     
                     
                        Ir-Repubblika Ċeka
                     
                     
                        Ir-reġjuni kollha
                     
                  
                        DE
                     
                     
                        Il-Ġermanja
                     
                     
                        Ir-reġjuni kollha
                     
                  
                        DK
                     
                     
                        Id-Danimarka
                     
                     
                        Ir-reġjuni kollha
                     
                  
                        FI
                     
                     
                        Il-Finlandja
                     
                     
                        Ir-reġjuni kollha
                     
                  
                        FR
                     
                     
                        Franza
                     
                     
                        Id-dipartimenti ta’ Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Il-Lussemburgu
                     
                     
                        Ir-reġjuni kollha
                     
                  
                        NL
                     
                     
                        Il-Pajjiżi l-Baxxi
                     
                     
                        Ir-reġjuni kollha
                     
                  
                        SI
                     
                     
                        Is-Slovenja
                     
                     
                        Ir-reġjuni kollha
                     
                  
                        SK
                     
                     
                        Is-Slovakkja
                     
                     
                        Ir-reġjuni kollha
                     
                  
                        SE
                     
                     
                        L-Isvezja
                     
                     
                        Ir-reġjuni kollha
                     
                  
                        UK
                     
                     
                        Ir-Renju Unit
                     
                     
                        Ir-reġjuni kollha tal-Ingilterra, l-Iskozja u l-Galles
                     
                  
         
            ANNESS II
            
               L-Istati Membri jew ir-reġjuni tagħhom fejn huma fis-seħħ programmi approvati ta’ kontroll nazzjonali għall-qerda tal-marda ta’ Aujeszky
            
            
                        Kodici ISO
                     
                     
                        Stat Membru
                     
                     
                        Ir-reġjuni
                     
                  
                        BE
                     
                     
                        Il-Belġju
                     
                     
                        Ir-reġjuni kollha
                     
                  
                        ES
                     
                     
                        Spanja
                     
                     
                        Ir-reġjuni kollha
                     
                  
                        HU
                     
                     
                        L-Ungerija
                     
                     
                        Ir-reġjuni kollha
                     
                  
                        IE
                     
                     
                        L-Irlanda
                     
                     
                        Ir-reġjuni kollha
                     
                  
                        IT
                     
                     
                        L-Italja
                     
                     
                        Il-provinċja ta’ Bolzano
                     
                  
                        PL
                     
                     
                        Il-Polonja
                     
                     
                        Ir-reġjuni kollha
                     
                  
                        UK
                     
                     
                        Ir-Renju Unit
                     
                     
                        Ir-reġjuni kollha fl-Irlanda ta’ Fuq
                     
                  ”